ทางเศรษฐศาสตร์พฤติกรรมเรียกว่า “Confirmation Bias” ซึ่งมักจะเป็นการที่เราเลือกเชื่อข้อมูลบางอย่างมากเกินไป และอาจจะมองข้ามข้อมูลบางอย่างที่ไม่ตรงกับความคิดเราออกไปเช่นกัน ข้อใดเป็นวิธีการรับมือกับความลำเอียงแบบนี้
1. เลือกพิจารณาด้านที่เป็นบวกมากกว่าลบ
2. เอาข้อมูลทุกอย่างมาวางไว้ตรงหน้า แล้วพิจารณาทั้งด้านบวกและลบ
3. คุยกับคนที่เห็นด้วยกับเรา เพื่อจะได้เห็นมุมมองที่เหมือน ๆ กัน
4. คาดเดาตลาด มากกว่าวางแผนรับมือ
คำตอบที่ถูกต้องได้แก่ 2.  เนื่องจาก ทางเศรษฐศาสตร์พฤติกรรมเรียกว่า “Confirmation Bias” ซึ่งมักจะเป็นการที่เราเลือกเชื่อข้อมูลบางอย่างมากเกินไป และอาจจะมองข้ามข้อมูลบางอย่างที่ไม่ตรงกับความคิดเราออกไปเช่นกัน

วิธีการรับมือกับความลำเอียงแบบนี้ทำได้ 3 อย่าง คือ

1) เอาข้อมูลทุกอย่างมาวางไว้ตรงหน้า แล้วพิจารณาทั้งด้านบวกและลบ
เช่น เราอาจจะเห็นว่าตัวเลขผู้ติดเชื้อเพิ่มเยอะจริง ผู้ว่างงานเพิ่มเยอะกว่าคาด แต่อีกด้านหนึ่งเราก็จะเห็นมาตรการกระตุ้นเศรษฐกิจขนานใหญ่ (บางประเทศวงเงินมากถึง 10% ของ GDP) ตัวเลขผู้ติดเชื้อที่จีนลดน้อยจนแทบไม่เหลือ เราก็จะเห็นทั้งข้อมูลที่เป็นบวกและลบ แล้วค่อยๆ มาพิจารณาให้รอบด้านเพื่อให้เหมาะกับการลงทุนในแบบของเราว่าจะเก็งกำไรระยะสั้น หรือลงทุนระยะยาว

2) คุยกับคนที่ไม่เห็นด้วยกับเรา เพื่อจะได้เห็นมุมมองอีกด้านที่เรามองข้ามไป
หลายครั้งที่เรามั่นใจมากเกินไป เช่น มองว่าวิกฤตรอบนี้หนักแน่ มันจะลุกลามไปถึงเศรษฐกิจภาคอื่นๆ ต้องแย่ไปอีกนาน ทำให้เรามีแต่มุมมองด้านลบ ก็อาจจะดีกว่าถ้าได้ลองไปคุยกับคนอื่นที่มีมุมมองด้านบวก หรือคนที่เคยผ่านวิกฤตรอบที่แล้วมาว่าผ่านมาได้อย่างไร

3) วางแผนรับมือตลาด ดีกว่าการคาดเดา
เราเห็นแล้วว่า ตลาดขึ้นลงได้วันละ 50 จุด 100 จุด หรือ จากติดลบ circuit breaker จนกลับมาบวกก็มีมาแล้ว เหมือนที่เขาบอกว่า นายตลาด อารมณ์แปรปรวน บางวันดีก็เอาของถูกมาขายให้เรา บางวันร้ายก็เอาของแพงมานำเสนอ เพราะฉะนั้น ก็อย่าไปคาดเดาดีกว่า ว่าตลาดแต่ละวันจะขึ้นหรือลง สู้เราวางแผนรับมือดีกว่าว่า ถ้าตลาดเป็นแบบนี้ หุ้นที่เราสนใจราคาลงมาเท่านี้ เราจะทำอย่างไร หรือถ้าราคาวิ่งขึ้นไปเราจะทำอย่างไร แล้วก็ปรับเปลี่ยนแผนการให้สอดคล้อง
4.ข่าวเศรษฐกิจและการเงิน,5.ความรู้ทางการเงิน